CELEX: 62012TN0524
Language: sk
Date: 2012-12-03 00:00:00
Title: Vec T-524/12: Žaloba podaná 3. decembra 2012 — Recaro/ÚHVT — Certino Mode (RECARO)

2.2.2013   
            
            
               SK
            
            
               Úradný vestník Európskej únie
            
            
               C 32/23
            
         Žaloba podaná 3. decembra 2012 — Recaro/ÚHVT — Certino Mode (RECARO)
   (Vec T-524/12)
   2013/C 32/37
   Jazyk, v ktorom bola podaná žaloba: angličtina
   
      Účastníci konania
   
   
      Žalobca: Recaro Beteiligungs-GmbH (Kaiserslautern, Nemecko) (v zastúpení: J. Weiser, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Certino Mode, SL (Elche, Španielsko)
   
      Návrhy
   
   Žalobca navrhuje, aby Všeobecný súd:
   
               —
            
            
               zmenil napadnuté rozhodnutie tak, aby odvolanie podané vedľajším účastníkom konania bolo zamietnuté a ochranná známka Spoločenstva č. 734343 „RECARO“ bola zrušená v celom rozsahu,
            
         
               —
            
            
               alternatívne, zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 6. septembra 2012 vo veci R 1761/2011-1, a
            
         
               —
            
            
               zaviazal ÚHVT a prípadne vedľajšieho účastníka konania na náhradu trov tohto konania a odvolacieho konania pred ÚHVT.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na výmaz: slovná ochranná známka „RECARO“ pre tovary tried 10 a 25 — ochranná známka Spoločenstva č. 734343.
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha výmazu ochrannej známky Spoločenstva: žalobca.
   
      Rozhodnutie výmazového oddelenia: výmaz ochrannej známky Spoločenstva.
   
      Rozhodnutie odvolacieho senátu: čiastočné zrušenie napadnutého rozhodnutia.
   
      Dôvody žaloby:
   
   
               —
            
            
               porušenie článku 51 ods. 1 písm. a) v spojení s článkom 15 nariadenia Rady č. 207/2009,
            
         
               —
            
            
               porušenie článku 76 ods. 2 nariadenia Rady č. 207/2009 v spojení s pravidlom 50 ods. 1 nariadenia Komisie č. 2868/95 a
            
         
               —
            
            
               porušenie článku 75 ods. 1 nariadenia Rady č. 207/2009.